ANEXA
A. Dificultăți in derularea proiectelor:
1. Nerespectarea obligațiilor contractuale din partea Autorității de Management în ceea ce privește rambursarea cheltuielilor în timpul prevăzut în contractul de finanțare (deși contractul de finanțare prevede 45 de zile pentru rambursare din momentul depunerii cererilor de rambursare, în realitate se verifică cu întârzieri chiar și de 10-12 luni),
2. Nerespectarea obligațiilor contractuale din partea Organismelor Intermediare în ceea ce privește verificarea/validarea cererilor de rambursare depuse și transmise Autorității de Management cu „bun de plată”„ care se fac cu o întârziere chiar și de 5-6 luni),
3. Comportamentul uneori abuziv și lipsit de obiectivitate al organismelor de control în efectuarea misiunilor/vizitelor de verificare în teritoriu (deși unele cheltuieli sunt validate/plătite prin intermediul cererilor de rambursare depuse, în urma vizitelor la fața locului se propun tăieri de fonduri, fără a se lua în considerare explicațiile puse la dispoziție de către echipa de management),
4. Modificarea regulilor în timpul jocului (elaborarea în mod unilateral a unor instrucțiuni și notificări care impun modificarea contractului de finanțare, fără dreptul celeilalte părți la vreo opinie),
5. Neabordarea unitară a problematicilor întâlnite în practică, Organismele Intermediare oferind soluții uneori contractorii la aceeași problematică ridicată de diverși beneficiari,
6. Lipsa de transparență și de comunicare din partea Autorității de Management (nu este disponibilă o situație clară a cererilor de rambursare validate și neplătite la momentul actual) etc.
     B. Propuneri de masuri
    1. Reluarea de urgenţă a plăţilor către beneficiari şi luarea de măsuri concrete pentru realizarea la timp a acestora în viitor,
    2. Emiterea unui act normativ pentru anularea dobânzilor şi penalităţilor impuse de catre ANAF, celor implicați în implementarea proiectelor POSDRU, fie că sunt beneficiari sau parteneri,
    3. Eliminarea practicii de modificare unilaterală a contractelor,
    4. Renunţarea la practica schimbării regulilor jocului, în timpul jocului,
    5. Reducerea birocrației în procesul de monitorizare (simplificarea procedurilor de raportare și focalizarea acestora pe rezultate și nu pe producerea de hârtii acoperitoare),
    6. Îmbunătățirea relației dintre beneficiari și Autoritatea de Management/Organismele Intermediare ca parteneri (relații de colaborare și parteneriat și nu exclusiv de control),
    7. Îmbunătățirea comunicării între Autoritatea de Management/Organismele Intermediare și beneficiari (stoparea practicii emiterii de decizii/notificări/instrucțiuni fără o consultare prealabilă cu cei interesați).
[bookmark: _GoBack]    8. Realizarea unor acorduri cu cateva banci, astfel ca beneficiarul sa poata accesa de o linie de credit, numai pentru derularea proiectelor pe fonduri europene, cu dobanda preferentiala. In aceasta situatie pot fi implicate si Fondurile de Garantare, fiindca in general ONG-urile nu pot asigura garantii pentru sume mai mari.
